**Tositteiden hyväksyminen palvelukeskuksessa**

Valtiokonttori on tänään uudistanut määräyksen tositteiden hyväksymisestä Valtion talous- ja henkilöstöhallinnon palvelukeskuksessa (Palkeet). Uudistaminen mahdollistaa kirjanpitoyksikössä hyväksyttyjen verojen tilityksiä todentavien tositteiden hyväksymisen Palkeissa. Käytäntö hyväksyä tilityksiä Palkeissa on ollut käytössä palkanmaksun yhteydessä tehtävissä ennakonpidätys-, lähdevero- ja sosiaaliturvamaksutilityksissä jo aikaisemmin. Nyt annettavalla määräyksellä käytäntöä laajennetaan koskemaan myös muita kuin palkanmaksuun liittyviä tositteita.

Hyväksyessään verojen tilitykset Palkeiden on varmistuttava siitä, että tilitys ei sisällä kirjanpitoyksikössä hyväksymättömiä menoja.

Palkeissa hyväksyttäville, maksuunpanovaikutteisille tositteille on aikaisemmin perustettu oma tositelaji näiden tapahtumien jälkikäteistä seurantaa varten. Määräyksen tarkoittamia muita kuin palkanlaskentaan liittyviä verotilityksiä on seurataan kyseisen tositelajin avulla.

**Voimaantulo**

Määräys tositteiden hyväksymisestä palvelukeskuksessa astuu voimaan välittömästi. Samalla kumotaan Valtiokonttorin 19.05.2017 samasta asiasta antama määräys VK/314/00.00.00.01/2017.

 Toimialajohtaja Lasse Skog

Apulaisjohtaja Tanja Wistbacka

**Tiedoksi:** Valtiontalouden tarkastusvirasto

Palkeet